

**REPUBLIKA HRVATSKA**

**DUBROVAČKO NERETVANSKA ŽUPANIJA**

# Upravni odjel za financije

KLASA: 400-06/24-01/33

URBROJ: 2117-06/1-24-1

Dubrovnik, 14. lipnja 2024.

**N A C R T P R I J E D L O G A**

**I. IZMJENA I DOPUNA PRORAČUNA DUBROVAČKO-NERETVANSKE ŽUPANIJE ZA**

**2024. GODINU I PROJEKCIJE ZA 2025. I 2026. GODINU**

**Pročelnca**

**Dragica Stanić**

# I. PRAVNI OSNOVA

* Članak 40. stavak 1. Zakona o proračunu („Narodne novine“ broj 144/21 – u daljnjem tekstu Zakon) Upravni odjel za financije izrađuje i dostavlja županu nacrt proračuna.
* Članak 40. stavak 2. Zakona utvRĐENO je da župan utvrđuje prijedlog proračuna i podnosi ga Županijskoj skupštini na donošenje.
* Članak 45. stavka 3. Zakona propisano je da se na postupak donošenja izmjena i dopuna proračuna na odgovarajući način primjenjuju odredbe ovoga Zakona kojima je određen postupak donošenja proračuna.
* Člankom 11. Zakona o pravu na pristup informacijama („Narodne novine“ broj 25/13, 85/15 i 69/22) utvrđeno je da su jedinice lokalne i područne (regionalne) samouprave, pri donošenju općih akata odnosno drugih strateških ili planskih dokumenata kada se njima utječe na interese građana i pravnih osoba, dužne provesti savjetovanje s javnošću u pravilu u trajanju od 30 dana.
* Članak 36. Statuta Dubrovačko-neretvanske županije „Službeni glasnik Dubrovačko-neretvanske županije“, broj 3/21)) utvrđeno je da župan utvrđuje prijedlog Statuta i drugih općih akata koje donosi Skupština.
* Planom savjetovanja s javnošću Dubrovačko-neretvanske županije za 2024. godinu („Službeni glasnik Dubrovačko-neretvanske županije“, broj 19/22) utvrđeni su okvirni termini provedbe internetskog savjetovanja, kao i razlozi skraćenog savjetovanja.

# II. OBRAZLOŽENJE

Predloženim I. Izmjenama i dopunama Proračuna Dubrovačko-neretvanske županije za 2024. godinu ukupno raspoloživa sredstva se povećavaju s početnih 136.747.000,00 eura na 158.770.000,00 eura, odnosno za 22.023.000,00 eura odnosno 116,1%.

Županijski dio proračuna povećava se s početnih 47.645.447,00 eura na 54.147.507,96 eura, odnosno za 6.502.060,96 eura ili 113,6%.

Plan proračunskih korisnika povećava se s početnih 89.101.553,00 eura na 104.622.492,04 eura, odnosno za 15.520.939,04 eura odnosno 117,4%.

Rashodi i izdaci prikazani su u Posebnom dijelu prema organizacijskoj, funkcijskoj, programskoj, ekonomskoj i klasifikaciji prema izvoru financiranja po upravnim odjelima uključujući i proračunske korisnike iz njihove nadležnosti.

Predlaže se da se ovaj Nacrt Prijedloga I. izmjena i dopuna proračuna Dubrovačko-neretvanske županije za 2024. godinu, sukladno gore navedenim zakonskim i internim aktima uputi na savjetovanje s javnošću u razdoblju 14. lipnja do 17. lipnja 2024. godine.

\*\*\* \*\*\* \*\*\*